Euroopa Liidu Teataja L 115 , 01/05/1976 Lk 0073 - 0074

Soomekeelne eriväljaanne: Peatükk 15 Köide 2 Lk 0044

Kreekakeelne eriväljaanne: Peatükk 12 Köide 1 Lk 0119

Rootsikeelne eriväljaanne: Peatükk 15 Köide 2 Lk 0044

Hispaaniakeelne eriväljaanne: Peatükk 15 Köide 1 Lk 0163

Portugalikeelne eriväljaanne Peatükk 15 Köide 1 Lk 0163



Komisjoni otsus, 21. aprill 1976, jäätmehoolduskomitee loomise kohta (76/431/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, ning arvestades, et: Euroopa ühenduste keskkonnaalases tegevusprogrammis [1] rõhutatakse vajadust ühenduse tööstus- ja olmejäätmete poliitika järele; erilist tähelepanu tuleks pöörata loodusvarade kaitsmisele, tehes pidevaid jõupingutusi jäätmete vältimiseks ja eelkõige võttes meetmeid, mis on seotud jäätmete ringlussevõtu ja korduskasutamise soodustamisega; nõukogu märkis oma 3. märtsi 1975. aasta otsuses energia ja keskkonna kohta, [2] et energia säästmiseks on väga tähtis edendada jäätmematerjalide ringlussevõttu ja korduskasutamist; komisjon peab saama jäätmehooldusküsimustes kõrgelt kvalifitseeritud isikutelt arvamusi, ON VASTU VÕTNUD JÄRGMISE OTSUSE: Artikkel 1 Komisjoni juurde luuakse jäätmehoolduskomitee (edaspidi "komitee"). Artikkel 2 Komitee ülesanne on esitada komisjonile komisjoni taotlusel või omal algatusel arvamusi kõikide küsimuste kohta, mis on seotud: a) jäätmehoolduspoliitika väljatöötamisega, võttes arvesse vajadust tagada ressursside parim kasutamine ning jäätmete ohutu ja tõhus kõrvaldamine; b) erinevate tehniliste, majanduslike, halduslike ja õiguslike meetmetega, mis võiksid takistada jäätmete tootmist või tagada nende korduskasutamist, ringlussevõttu või kõrvaldamist; c) jäätmehooldust käsitlevate direktiivide rakendamise ja värskete ettepanekutega uute direktiivide vastuvõtmiseks selles valdkonnas. Artikkel 3 1. Komitee koosneb 20 liikmest. 2. Kohad jagunevad järgmiselt: komisjonile kaks kohta; igale liikmesriigile kaks kohta. Artikkel 4 Komitee liikmed nimetab komisjon. Pärast konsulteerimist asjaomase liikmesriigiga valib komisjon igale liikmesriigile antud kohale liikme riigi tippekspertide hulgast, kes on pädevad artiklis 2 nimetatud valdkondades. Artikkel 5 Komitee liikmete ametiaeg on kolm aastat. Neid võib ametisse tagasi määrata. Kolmeaastase ametiaja möödudes jääb komitee liige ametisse, kuni ta asendatakse või uuesti ametisse nimetatakse. Komitee liikme ametiaeg võib lõppeda enne kolmeaastase perioodi möödumist tema surma või tagasiastumise tõttu. Sellise liikme asemele valitakse ülejäänud ametiajaks uus isik artiklis 4 ettenähtud viisil. Liikme töö ei ole tasustatud. Artikkel 6 Teavitamise eesmärgil avaldab komisjon komitee liikmete nimekirja Euroopa Ühenduste Teatajas. Artikkel 7 Komitee esimees on komisjoni esindaja. Artikkel 8 Eesistuja võib kutsuda igas päevakorras olevas küsimuses erikvalifikatsiooniga isiku osalema eksperdina komitee või artiklis 9 osutatud töörühmade nõupidamistel. Eksperdid võtavad osa ainult nende küsimuste arutamisest, mille arutamiseks nad on kutsutud. Artikkel 9 Komitee võib luua töörühmi. Artikkel 10 1. Komitee ja töörühmad kogunevad komitee eesistuja kutsel komisjoni peakontoris. 2. Komisjoni talituste esindajatel on õigus osaleda komitee ja selle töörühmade koosolekutel. 3. Komitee ja töörühmade sekretariaaditeenused tagab komisjon. Artikkel 11 Komitees arutatavaid küsimusi ei panda hääletusele. Komitee arvamuse taotlemisel võib komisjon määrata selle esitamise tähtaja. Artikkel 12 Ilma et see piiraks asutamislepingu artikli 214 sätete kohaldamist, on komitee liikmed kohustatud mitte avalikustama neile komitee või selle töörühmade töös osalemise tulemusel teatavaks saanud andmeid, kui komitee eesistuja teatab neile, et taotletud arvamus või esitatud küsimus on konfidentsiaalne. Sel juhul võivad koosolekul osaleda ainult komitee liikmed ja asjaomaste komisjoni talituste esindajad. Artikkel 13 Käesolev otsus jõustub 1. mail 1976. Brüssel, 21. aprill 1976 Komisjoni nimel asepresident Carlo Scarascia Mugnozza [1] EÜT C 112, 20.12.1973, lk 28. [2] EÜT C 168, 25.7.1975, lk 2. --------------------------------------------------